Kaitūmau rangatahi

Hauora i roto i Te Marautanga o Aotearoa
Whenu	Waiora	
Taumata	5/6	
Waiora	Kai
Ka tūhura, ka whakaahua i ngā take kai e hāngai ana ki te ao o te taiohi. Ka tūhura, ka whakamārama i te pānga mai o ngā take kai e whakaawe ana i te hauora o te whānau, kōhungahunga mai, taiohi mai, pakeke mai.
	
Rauemi	He kāmera mati, Te Wao nui a Tāne, he kai, he tangata mōhio ki te ngahere me ngā hua a Tāne	
Aromatawai	Kia tūhura, kia whakaahua i ngā take kai e hāngai ana ki te ao o te taiohi. Kia tūhura, kia whakamārama i te pānga mai o ngā take kai e whakaaweawe ana i te hauora o te whānau, kōhungahunga mai, taiohi mai, pakeke mai.	

Te ngohe tuatahi He rangahau	Ka pānuitia te kōrero.  Kei te pouako te tikanga mēnā ka mahi takitahi, ā-rōpū rānei ngā tamariki.  Me whakapā te pouako ki tētahi o te haukāinga ki te whakarite māna te pouako rānei, te pouako me ngā ākonga rānei e ārahi ki te ngahere e taea ai e ngā ākonga ngā hua a Tāne māhuta te rangahau.  Ko te whāinga kia rangahaua e ngā ākonga ngā whakaratonga a te rohe e nōhia ana e rātou.  E tāpiritia ana tētahi tauira hei whakamahi mā te ākonga.
	
Te ngohe tuarua Te tunu kai	Ka whakaritea ngā ākonga ki te taka kai.  Kei te pouako te tikanga he aha te momo kai ka whakaritea, ēngari he mea pai kia ako ngā ākonga me pēhea te tunu i ngā kai Māori. Ka aroā te hauora o te kai, te āhua o te whakarite, ngā tikanga whakarite me te taha ki te manaaki manuhiri.  Ka pōhiritia tētahi manuhiri ki te kai.  Tirohia te whārangi mahi hei āwhina i ngā ākonga.	
Te ngohe tuatoru He uiui	Ka whakarite ngā ākonga ki te uiui i ētahi kaumātua, i ētahi o ō rātou ake hoa hoki. Ko te whāinga kia whakatauritea ngā kai a ngā whānau Māori i te wā e tamariki ana ngā kaumātua, ki ngā kai e kainga ana e te reanga taitamariki o ēnei wā.  Mā te pouako ngā ākonga e tautoko ki te whakariterite i tētahi whārangi pātai hei tuku atu ki ngā kaumātua me ngā taitamariki.  Tirohia te tauira e tāpiritia ana.	

	

Te ngohe tuatahi
He rangahau
Te momo hua		He whakaahua		He kōrero whakamārama	
1.			
2.			
3.			
4.			
5.			

Te ngohe tuarua
Te tunu kai
Ngā whakauranga	Te tohutaka		Ngā huaoro o roto i te kai	
1.			
2.			
3.			
4.			

Te ngohe tuatoru
He uiui
1.	Ko wai tō ingoa? _________________________________________________________
2.	Nōnahea koe i whānau mai ai? _____________________________________________
3.	I pakeke koe i hea? ______________________________________________________
4.	He aha ngā kai Māori i kainga i a koe e tamariki ana?
a) ________________________________	e) ________________________________
i)  ________________________________	o) ________________________________
u) ________________________________
5.	I pēhea te whakarite/te kohi i aua kai?
a) ____________________________________________________________________
e) ____________________________________________________________________
i)  ____________________________________________________________________
o) ____________________________________________________________________
u) ____________________________________________________________________

Te ngohe tuatoru
He uiui
6.	He aha te pānga o te karakia i a koe e kohi/whakarite ana i ngā kai?